جزيرة كتشنر

جزيرة كتشنر او جزيرة النباتات هيا واحده من أهم المزارات السياحية فى مدينة اسوان ، وهى من أقدم الحدائق بالعالم ، جنينة النباتات بأسوان على جزيرة بأكملها. و فيها  الكتير من الأشجار والنباتات النادرة،  شافت جزيرة النباتات زيارة الكتير من الشخصيات التاريخية البارزة لعل أهمهم : نهرو رئيس وزراء الهند و جوزيف تيتو رئيس يوغسلافيا ، بالاضافة الى الملكه اليزابيث ملكة بريطانيا العظمى .State Information Service of Egypt - Elnabatat's Island 

 تاريخها 
كان يستوطنها النوبيون و سموها جنينة النطرون ، بعدين استخدمها الانجليز لاحقا فى أواخر القرن التسعتاشر  كقاعدة عسكرية وسموها جزيرة السرادار ، لكن الملك فؤاد الاول قام تانى بتغيير اسمها علشان تكون جزيرة الملك ، الى أن قامت الثورة المصرية فى يوليه 1952 ليأمر الرئيس الراحل جمال عبد الناصر بتسميتها أخيرا بـ جزيرة النباتات ،

 مساحتها 
وقداتعملت جزيرة النباتات على مساحة 17 فدان ، وتم تقسيمها على هيئة 7 قطاعات من الحياة النباتية النادرة والمعمرة ، اللى يتم تهيئة الظروف المناخية الملائمة ليها بواسطة الصوبات البلاستيكية على النحو التالى :
 مجموعة الأشجار الخشبية : زى خشب الأبنوس ، الماهوجنى ، و الصندل .
 أشجار الفواكه الاستوائية : زى الباباظ والجاك فروت .
 النباتات الطبية والعطرية : زى السواك ، التمر الهندى ، الخروب ، القرنفل ، الحبهان ، الكركديه ، الزنجبيل ، والبردقوش اللى يعرف كمان بالمردقوش.
 نباتات التوابل : زى الشطة والفلفل الأسمر .
 نباتات الزينة : زى الفل ، الياسمين ، الجارونيا ، التيوليب ، والبتونيا .
 النباتات الزيتية : زى نخيل الزيت ، نخيل جوز الهند ، و أشجار الزيتون .
 مجموعة النخيل : زى نخيل الدوم ، نخيل جوز الهند ، ونخيل البلح .

 انشاءات 
تم انشاء ممرات مغطاه بالجرانيت الأسوانى كفاصل بين دى القطاعات ، وتوجد أشجار النخيل على جانبى دى الممرات وتم انشاء متحفا للأحياء النباتية والمائية على الجزيرة ،و ده جعلها مقصدا لكل المهتمين بدراسة الجيولوجيا و البيولوجيا القديمة ، وخصوصا أنها تحوى مركزا بحثيا متخصصا فى ده الشأن العلمى .

 معرض الصور 

 مصادر 

 شوف كمان 
 جزيرة الفنتين
 محمية سالوجا وغزال
 جزيرة فيلة
 قبة الهوا
 متحف النوبه
 المسلة الناقصة
 دير الانبا سمعان
 ضريح الأغا خان
 المقابر الفاطمية
 جامع الطابيه

تصنيف:اسوان
تصنيف:جزر النيل
تصنيف:جزر مصر
تصنيف:حدائق نباتيه فى مصر
تصنيف:متنزهات فى مصر
تصنيف:مواقع جذب سياحى فى مصر